# Bojt.
(Boht. Boctu. Boct.)

Mint községet s Oroczi poroszló lakhelyét már a XIII-ik század elején említi a Váradi regestrum;*172. 287. oklevél. ugyanazon század végével a váradi püspök tizedfizető községei közt is előfordul s tizede hét kepe; 1332-ben pedig feltünik egyetlen ismeretes lelkésze: Miklós, ki pápai tized fejében csak három garast fizetett. Ezekszerént Bojt akár mint község, akár mint egyházi javadalom a legszerényebbekhez tartozott; különben nemesi birtok volt.