# Gáborjánmonostora.
(Gabrian. Gagan. Gaban. Garban. Geberyanmonustura.)

Apátságát már ismerjük;*E munka II. kötete 367. s köv. ll. itt magáról a községről van szó, mely a XIII-ik század végén egyszer hetvenöt, más évben ismét negyvenhárom kepe tizedet fizetett, papjának szeretetadománya pedig egy fertó vala.

Egyháza, mely a Boldogságos-Szüz tiszteletére volt szentelve,*Budai orsz. levéltár kincst. oszt: N. R. 630. l. – Zichy-okmánytár: I. 63. 570. 572. 599. 603. ll. részben ma is áll a község főutczáján, szentélyével napkelet felé. 7.75 méter széles hajójának falai mintegy 13 méter hosszuságban még a régiek; szentélye helyén uj falak állanak, ablakai is nagy változáson mentek keresztül. Nyugati oldalán emelkedik a torony, mely már ujabb kori, noha éjszaki s déli szegleteit egy-egy kéttagu tám erősíti.

Lelkészei közül csak egyet ismerünk: Balást, ki 1332–1337-ben, a pápai tizedek szedése idején évenként husz garast fizetett.