# TAMÁSI.
(TAMASY. THOMACHI. THOMASI.)

Biharmegye területén két Tamási ismeretes: egyik Várad alatt most puszta, a másik Bihar városa felett derék község ma is. Itt az utóbbiról van szó, mely, mint tudjuk, a váradi székeskáptalan birtoka volt már 1374-ben Szent-István nevü pusztával együtt.*E munka II. kötete 282. 1. Ez utóbbi középkori szokás szerént talán azért neveztetett igy, mert a székesegyházban Szent-István király oltárának birtoka volt.

Tamási lelkészéről a XIII-ik század végén van először emlités, midőn püspökének szeretetadományul egy uncziát nyujtott be. A következő századból már két lelkésze ismeretes név szerént: 1332–1334-ből Miklós, s a következő három évből Lőrincz, kik kilencz garas pápai tizedet fizettek évenként. Ez utóbbi adat már emelkedő jólétre mutat.