# GYÖRÖS.
(GERNES. GURUS. GUGER. GEURES. GURUS.)

Ős birtoka legrégibb, ma is virágzó nemzetségeink egyikének, a Nadányi-nak, mely közel atyafiságban állt a Pázmánokkal. Hajdan ikerközség volt Alsó s Felső előnévvel.

Főuri nemzetségének jótékony hatása meglátszott egyházi javadalmán is; két ismeretes lelkésze: 1332–1333-ban Gábor, s a következő négy évben Jakab tizenegy, majd tizenkét garas pápai tizedet fizettek évenként, mely összeg Györösnek középkori egyházi javadalmát az előkelőbbek közé emeli.

Régi egyháza teljesen elpusztult, de a mult század végén, a régi Alsó-Györös egyik kutjában találtak egy kis harangot, alig egy mázsást, melyen felirat vagy valami diszités nincs; de épen egyszerüsége s hosszas, mondhatni gyüszű alakja, milyenek legrégibb harangjaink valának, ezek közé sorolja, s a hagyomány is ilyennek tartja.