# SZINTYE.
(SINKA. ZYNTA.)

Társbirtoka a már emlitett Kubának s avval együtt került Szent-László váradi egyházának birtokába.*Fentebb 471. lap. De érdekes tudnunk róla, hogy Báthory András édes anyjának menyasszonyi hozományával jutott a Báthoriak kezére,*NAGY I: Anjoukori okmánytár. IV. 197. 1. és igy midőn azt látjuk, hogy András püspök nem nyugszik, mig testvéreitől magához nem váltja e birtokot, fiui kegyeletének megható nyilatkozatával találkozunk.

Szintyének csak egy lelkésze ismeretes: Péter, ki 1337-ben hat garas pápai tizedet fizetett; a község tehát elég szerény vala, mindemellett egyházán kivül kis fakápolna is állt benne, az egyház Szent-Márton, a kápolna pedig Szent-Bereczk, tehát András püspök atyja védszentjének tiszteletére.