# MARCZELHÁZA.
(VILLA MARCELLLI.)

Egyházmegyénk középkori történetében csupán egy nyoma van a XIII-ik század végén, midőn lelkésze épen ugy, minta már emlitett kardai pap, husz denár szeretetadományt visz püspökének. Ez alkalommal ugy emlittetik, mint Marczel fiainak falva, amiből világos, hogy birtokosától vette nevét, kinek utódai később, megforditva, e birtokukról nevezék magukat Marczelházi-aknak.*Budai orsz. levéltár kincst. oszt: N. R. 396. 39. Ezek egyike János 1530-ban szentmihályfalvi plebános, s a távolból Iklódi Fodor Istvánt bizta meg, hogy marczelházi, s egyéb bihar- és békésmegyei részjószágainak viselje gondját.*HAAN L: Békés vármegye hajdana. II. 152. 1. Mai neve Marcziháza.