# NEGYVEN-SZIL.
(NEGVENZYL.)

Diószeg közelében az Ér mellett állt, de ma már helye felől sem tudnak tájékozást nyujtani, mert az a szil-erdő, mely 20–25 évvel ezelőtt a gyapolyi puszta határán állt s «Kerek-erdő»-nek neveztetett, inkább a fentebb emlitett Kerek-egyház hajdani helyét jelöli. Annyi bizonyos, hogy Negyven-szil Gutkeledféle birtok volt s 1307-ben az eggedi apátsághoz tartozott, de Kozma comesnek is vala benne némi részbirtoka.*Budai orsz. levéltár kincst. oszt: N. R. 924. 13.

Egyháza az emlitett évben Szent-György tiszteletére volt szentelve; de papjai közől egy sem ismeretes, sőt az is kérdés, volt-e külön lelkésze? Az eggedi apátság fennálltáig valószinüleg ez apátság szerzetesei lelkészkedtek benne.