# {497.} PÁZMÁN.
(PAZMAN. PAZNAN.)

Oklevelileg csak a XIV-ik századból igazolható, hogy a hasonnevű nemzetségnek birtokaihoz tartozott; mindemellett alig szenvedhet kétséget, hogy e nemzetségtől nyerte nevét s talán alapíttatását is.

A tizedszedés idejéből három papját ismerjük: 1334-ből Józsefet, 1335-ből Gergelyt s 1337-ből Jánost, kik évenként öt garas tizedet fizettek. A József keresztnév e korban még oly szokatlan, hogy püspökségünk területén ez alkalommal tünik fel először.

Különben Pázmán, mint hasonnevű birtokos nemzetsége, már nem létezik többé; Füzes-Gyarmat és Rábé között áll puszta helye.