# {309.} SZENT-DIENES.
(SANCTUS DYONISIUS.)

A XIII-ik század utolsó éveiben mint Bech, majd mint Miklósnak, Vece fiának birtoka emlittetik, mikoron püspöki tized fejében hét, más évben pedig csak három kepét fizetett. Az imént emlitett személynevek ugyanazon korban előfordulnak a Zoardok, Aka birtokosainak családfáján is, s igy valószinü, hogy Akával együtt, melynek különben is közelében állt, a Zoard nemzetség birtokát képezte. 1354-ben még Mihály pap, az egri székesegyházban Szent-Imre oltárának igazgatója Ajkai István király emberével határait járta,*Budai országos levéltár kincst. oszt: N. R. 1686. 3. §. 8. D. L. 4419. tehát ekkor még létezett, mindemellett az 1332–1337-iki tizedjegyzékek nem emlitik. Pedig egyházas hely volt: egyháza Szent-Dienes vértanu tiszteletére állt, s e védszentről vette nevét a község is, mert eredeti neve: Dehter,*Budai országos levéltár kincst. oszt: N. R. 1686. 3. §. 8. D. L. 4419. mely, ugy látszik, társneve Sehter = Siternek.