# Fel-Pályi.
(Fulpaul. Felpali.)

Biharmegye területén hajdan négy Pályi volt s mind a négy a bihari főesperesi kerületben esett. Három sik földön állt, a negyedik fent a Rézhegység kiágazásainak egyik legszélsőbb halmán emelkedett s azért Fel-Pályinak hivatott. Törzsnevét Pál nevü birtokosáról vagy egyháza védszentjéről, Szent-Páltól vehette. Ma Hegyköz előnevet visel.

A váradi székeskáptalan birtoka; a XIII-ik században még szerény {234.} község, melynek lelkészétől csak egy uncia szeretetadomány telt, de a következő század elején már annyira felszaporodik, hogy az 1332–1337. években lelkésze: Pál a legtekintélyesebb tizedösszegek egyikét fizeti, évenként negyvenkét garast.