# KÖBÖLKUT.
(KUBULKUT.)

Nemesi birtok volt, s birtokosai róla Köbölkuthiaknak irták magukat. E családi név egy szomoru esemény következtében, mely a XV-ik század második felében történt, többször felmerül történelmi emlékeink lapjain. A pálos szerzetesek Buda-Szent-Lőrinczi klastromában élt az idézett korban Ambrus atya, kinek családi nevét idővel már el is feledték. Azonban 1516-ban a jámbor szerzetes végrendeletet tőn, s a nevezett klastromnak, mely neki menedéket s vigaszt nyujtott, hagyományozta Köbölkut, Mindszent, Véd, Fancsika, Vámos-Pércs, Sámson biharmegyei, továbbá Mihályfalva középszolnokmegyei községekben levő részbirtokait, valamint egyéb vas- és szabolcsmegyei birtokjogait, kijelentvén, hogy ő Köbölkuthi János fia.*Budai orsz. levéltár kincst. oszt: Paulini. Kápolna. Zomlin. 2. suppl. – N. R. 957. 45. §. 14. – 1715. 16. §. 8. E János nevét egykor sokat hangoztaták az országban, megfordult az a király előtt is, mert e név birtokosa, szövetkezvén a szintén biharmegyei Kereky Lászlóval, megölé 1480-ban rokonukat, Kereky Jánost, amiért mindketten fej- és jószágvesztésre itéltettek.*Budai orsz. levéltár kincst. oszt: Paulini. Kápolna. Zomlin. 2. suppl. – N. R. 957. 45. §. 14. – 1715. 16. §. 8. Ez esemény nagy hatással volt az elitélt apának fiára is; a középkorban nagy szerencsétlenségek idején a klastrom falai közt kerestek enyhülést.

Köbölkut a XIII-ik század végén tizenhét kepe püspöki tizedet fizetett; a pápai tizedjegyzékek nem emlitik, noha, mint földesuri lakhelynek, kétségkivül volt lelkésze. Középkori egyháza még a mult század elején állt,*Boronkay Ádám Antal bihari alispán rendeletére Beliczay László szolgabiró és Fehér Péter esküdt jelentése 1721. Jul. 8-án. – Váradi székeskáptalani országos levéltár: 41. c. de 1730-ban szentélyét lebontották s a hajó szélességére s magasságára épiték ki,*Kébel Mihály váradi nagyprépost Biharmegyének 1730. nov. 1-én Várad-Olasziban tartott gyülésén panaszolja, hogy a köbölkutiak «Ecclesiam in pagu (illorum) antiquitus adhuc catholico modo exstructam, immutassent, convulsissent, ac Sanctuarium eiusdem, reliquave accessoria ... coniunxissent.» Biharmegye jegyzőkönyve. VII. 3. 1. legujabban pedig egészen átalakitották.