# {63.} I. JÁNOS.
1180.

A JÁNOS NÉV VÁRAD PÜSPÖKEINEK TÖRTÉNETÉBEN. – A PÜSPÖKSÉG A KALOCSAI ÉRSEKSÉG JOGKÖRÉBEN. – JÖVEDELEM, S ANNAK TÖRTÉNETI OLDALA.

Miklós püspőknek a primási székbe emeltetése után Szent-László árván maradt egyházmegyéje még 1180-ban uj főpásztort nyert.. Ez János vala,*„Post Nicolaum rexit ecclesiam Varadiensem Joannes episcopus tempore eiusdem Belae Regis tertii, anno scilicet domini MCLXXX.” Batthyány-codex: 11. l. – GR. BATTHYÁNY I: Leges eccl. III. 224. l. – S minthogy a Chartularium már Miklós püspöknél történeti adatokra hivatkozott, a fentebbieket is kétségkívül azok után irja. e néven első, de amely név idővel mintegy történeti jogot nyer Várad püspöki székére, s leggyakrabban (13-szor) fog feltünni püspökeink névsorában. E névhez füződnek majdan püspökségünk történetének legfényesebb lapjai is.

János püspöknek különben csak neve maradt reánk; életének körülményeit homály takarja. Püspöksége is csak öt-hat évre terjedhetett; 1186-ban már utódjával találkozunk. Püspöksége korából azonban érdekes tudósítások maradtak reánk.

Ezek egyike arról értesit, hogy ama bensőbb, régi kapocs, mely a váradi püspököt, mint suffraganeust hazánk főpapjához, az esztergomi érsekhez füzte, megszűnt annyiban, hogy püspökségünk a kalocsai érsekségbe kebelezteték át. Mikor történt e változtatás? {64.} annak pontos meghatározására adatunk nincs; de bizonyos, hogy 1184-ben már bevégzett tény vala.*„In Vngaria sunt oue sedes Archiepis opales: Strigonien sis et Colocensis. Strigonium habet de curia regis de moneta VI. mille marcas et decimam monetarum ..... Colocensis Sedem habet Bachiensem, et habet duo millia et quingentas marcas .... Episcopus Woacensis habens septingentas marcas .... Suffraganei Colocensis sunt; Episcopus Sunadensis ... habens duo millia marcarum; Episcopus Biarch .... habens mille marcas; Episcopus Vltrasylvanus habens duo millia marcarum; Episcopus Zagrabiensis ... habens mille quingentas marcas. FEJÉR GY: Codex dipl. II. 217–8 ll.

Ugyancsak az imént idézett évből értesülünk hazánk főpapi székeinek, s köztök a váradinak is anyagi helyzetéről. Eszerént mig az esztergomi érsek jövedelme a pénzverésből befolyó tizeden kivül hatezer márkára emelkedett, a váradi püspöké nem haladta meg az egy ezeret, s ennél kevesebbel (hétszáz márka) csak a váczi püspök rendelkezék.*„In Vngaria sunt oue sedes Archiepis opales: Strigonien sis et Colocensis. Strigonium habet de curia regis de moneta VI. mille marcas et decimam monetarum ..... Colocensis Sedem habet Bachiensem, et habet duo millia et quingentas marcas .... Episcopus Woacensis habens septingentas marcas .... Suffraganei Colocensis sunt; Episcopus Sunadensis ... habens duo millia marcarum; Episcopus Biarch .... habens mille marcas; Episcopus Vltrasylvanus habens duo millia marcarum; Episcopus Zagrabiensis ... habens mille quingentas marcas. FEJÉR GY: Codex dipl. II. 217–8 ll.

A számok beszélnek itt is. Püspökségünk ekkor, anyagi erejét tekintve, a leggyengébbek közé tartozott. Alapitója, a szent király, korán sirba szállt, mielőtt eléggé fényesen gondoskodhatott volna róla. De mintegy igazolásául annak, hogy a nagy emberek még holtok után is hatnak és müködnek: Szent-Lászlónak hallgatag sirja a váradi püspökséget idővel mind fontosságára, mind anyagi helyzetére nézve legelső püspökségeink közé emelte.