# PÉRCS.
(PERCH. PEERCH. BELPERCH.)

Debreczen közelében két Pércs község házai fejérlenek; közös nevök közös eredetre s kezdetben közös birtoklásra vall, de mikor történeti {287.} emlékeinkben feltünnek, már külön szakadva állnak. Az egyiknek meg épen több birtokosa van: ilyen János, Whud (Ohat) fia, de aki magtalanul halt el s részbirtokát V. István király Chepánnak, Szemere fiának adta.*WENZEL G: Árpádkori uj okmánytár. III. 274. 1. Másik birtokosa ugyanekkor Mike,*GÉRESI K: Károlyi oklevéltár: I. 112. 1. – NAGY I: Anjoukori okmánytár. IV. 226. 1. akiről, mivel talán az egész községet megszerezte, Mike-Pércsnek neveztetett el, s viszont ennek utódai a községről, mint birtokukról Pércsi-eknek. Pércsi Miklós, Mátyásnak fia birja még 1440-ben is,*Budai országos levéltár kincst. oszt: N. R. 1251. 28. – 802. 40. hol egyéb helynevek között említtetik «Árpádszállása». de később ismét több felé szakad s a XVI-ik században részbirtokos benne Dobó István is, az egri hős.*Budai országos levéltár kincst. oszt: N. R. 1251. 28. – 802. 40. hol egyéb helynevek között említtetik «Árpádszállása». A másik Pércs a XIII-ik században Bél, utóbb Vámos előnévvel fordul elő, s midőn birtokosairól értesülünk, a Gutkeled nemzetség Dobi Dorog ágának kezén látjuk, kik már 1338 előtt vámjogot nyertek rája.*Zichy-okmánytár: I. 531. 1. – FEJÉR GY: Codex dipl. X. 2. 775. 1.

Mind a két Pércs egyházi viszonyairól kevés adat maradt reánk, s még e kevés sem osztható fel biztosan, mert a két község rendszerént minden előnév nélkül emlittetik. Csak egyszer, a bécsi codex feljegyzéseiben fordul elő Bélpércs mint oly község, mely püspöki tized fejében nagyon jelentéktelen mennyiséget, csak négy kepét fizetett; ezenkivül párosával ugyan, de mindig csak Pércs szerepel hét, huszonöt, majd negyvennégy kepével, egyiknek papja pedig egy fertó szeretetadománynyal. A pápai tizedjegyzékek ellenben már csak egy Pércset emlitenek 1332-ben Péter, 1334–1335-ben András s a következő évben Miklós lelkészszel, kik fejenként évi öt garast fizettek; de hogy melyik Pércsnek voltak lelkészei? az itt sem mutatható ki.