# MINDSZENT.
(MENDSCENT.)

Másika ama két elpusztult községnek, mely a Mária-Magdolnánál emlitett szent jobbi magaslaton állt. Maga a község neve egy szép történeti emlék, mely arról tanuskodik, hogy a községnek volt egyháza Mindszent tiszteletére szentelve, s a község attól vette nevét. És volt lelkésze is, ki a XIII-ik század végén püspökének egy unczia szeretetadománynyal kedveskedett.

Ez az a Mindszent falu, melyben létezett birtokrészét a Köbölkutnál emlitett Ambrus szerzetes a Buda feletti Szent-Lőrincz-klastromnak hagyományozta, de melyhez a nevezett klastrom aligha jutott; legalább 1552-ben a falucska, mely ekkor már csak egy portát számlált, Literáti Mihály birtokában volt.*Budai országos levéltár kincst. oszt: Dicalis Conscript. VIII.