# Ádámi.
(Eadem. Adam.)

Van-e valami összefüggés közte s azon Ádám, Pata fia közt, ki 1236-ban Biharmegyében az elidegenített várbirtokok visszaszerzésére kiküldött biróság tagjaként szerepelt?*Kubinyi F: Árpádkori oklevelek 13. l.. az nem bizonyos, de valószinü, mert kétségtelen, hogy e község nevét valamely Ádám nevü birtokosától vette. Később mint a Sartyvanveze nembeli Borsy, s ezek kihaltával az Ártándy nemzetség birtoka, s a Kereki-vár tartozéka említtetik.*Budai orsz. levéltár kincst. oszt: Paulini. Kápolna. Zomlin.

Különben községeink nem utolsó osztályába tartozott: papjának szeretetadománya a XIII-ik század végén csak egy uncia ugyan, de lakosainak tizede ugyanakkor tizenhét kepe, s a pápai tizedek idején Lőrincz lelkésze 1332–1334. években, valamint utódja, Jakab 1336-ban tizenöt garast fizetett évenként, tehát, mint látni fogjuk, Székelyhid s Diószeg lelkészeinél is többet.

Ma puszta Nagy-Kereki és Pelbárthida közt.