# Böszörmény.
(Mezerme. Bezermen. Berekbezermen.)

A keresszegi várnak volt rendes tartozéka s ennek sorsában osztozott. A főesperesi kerület legtekintélyesebb egyházainak egyike, melynek hivei száz kepe tizedet fizettek, lelkésze pedig egy fertó szeretetadományt. A pápai tizedszedés alkalmával is lelkésze János a legnagyobb összegek egyikével adózik, évenként huszonnyolcz garassal mind a hat évben. Egyháza a mai prot. egyház helyén emelkedett s külön birtokkal is rendelkezék, nevezetesen volt egy szőleje a váradi Omlás nevü hegyen.*Budai országos levéltár kincstári oszt: D. L. 4419. – Monial. Poson. 61. 13.