# MEZŐ-PANASZ.
(MEZEUPAZ. MEZEPANNASI. MEZEVPANAZ. MESEUPANAS. MEUKARAZ.)

Mindig előnévvel irják már a pápai tizedjegyzékek, jeleül annak, hogy volt egy más, vele névrokon község is, melytől meg akarták különböztetni. Mi nevének eredetét s a Pázmány nemzetséggel összefüggését illeti, az már érintve volt fentebb.*281. lap.

E község Nagy-Szalonta határán, a ma ugynevezett Panaszi pusztán állt, hol egy halom tetején némi tégla-töredékek hajdani {375.} egyházának helyét jelölik. Ez egyházban lelkészkedett 1331–1334. években István pap, ki rendesen öt garas tizedet fizetett évenként, ellenben két utódja Márk és Miklós már csak négyet.