# {364.} GÖRBED.
(GURBEY. GURBEG. GURBED.)

Nemesi birtok, melyről már a XIII-ik század kezdetén emlités van.*Váradi regestrum: 323. okl. Egy századdal később; 1340-ben Baruch, Vid és Lőkös fiai saját részbirtokukat Szent-László váradi egyházának engedték át, s IV. Béla királynak e birtokra vonatkozó leveleit Báthori András váradi püspöknek már kézbesiték is, a dologból azonban per lett, melyet a püspök megnyert ugyan, de a panaszos jószágot Imrének, István fiának visszabocsátá, kit azután Székely János királyi apród s a várad-előhegyi konvent embere a király parancsára abba be is iktattak.*A király iktató parancsa kelt: «in Lippa feria sexta proxima post festum, Pentecostes» 1344. Hártya, eredeti. Váradi püspöki uradalmi levéltár Egy évtizeddel utóbb, 1355-ben Meszesi Demeter püspök vétel utján szerzett Görbeden részbirtokokat.*A király iktató parancsa kelt: «in Lippa feria sexta proxima post festum, Pentecostes» 1344. Hártya, eredeti. Váradi püspöki uradalmi levéltár

Egyháza Mindszent tiszteletére volt szentelve,*A király iktató parancsa kelt: «in Lippa feria sexta proxima post festum, Pentecostes» 1344. Hártya, eredeti. Váradi püspöki uradalmi levéltár s javadalma a jelentékenyebbek sorába tartozott, melytől többnyire tiz garas pápai tized járt évenként. Mindemellett lelkészei gyakran változtak, rövid hat évi időközben négyszer. 1332-ben Mihály volt a lelkész, egy év mulva már Péter, de ez sem maradt tovább két évnél, s 1335-ben Dénes lett utódja, kit ismét, egy rövid év mulva, János váltott fel.