# KÓRÓGY.
(CHOROD.)

Akától napkeletre, a Berettyó jobb partján állt, s népes község lehetett, mert egyetlen ismeretes lelkésze: Mátyás 1335–1336-ban nem kevesebb, mint tizenegy garas pápai tizedet fizetett.

1460-ban, sőt még kilencz év mulva is van róla szó, mint községről, melyben Feldesi Török Mihálynak, majd Tordai Andrásnak részbirtokai vannak;*Kolosmonostori országos levéltár: Bihar. T. 1. 2. de az 1552-iki adókönyvekben már hasztalan keressük.

Határán egy halom «Kádár halmának» s a körülötte terjedő tér {256.} «Kádár temetőjének» neveztetik;*OSVÁTH P: Biharvármegye sárréti járása. 252. 1. kétségkivül történeti emlék is van ottan eltemetve, de sajnos, oly mélyen és jeltelenül, hogy közelebbit róla nem tudhatunk.