# SZENT-JÁNOS.
(VILLA SANCTI JOHANNIS.)

Monostori egyházán kivül*E munka II. kötete 378. 1. – 418. és 380. 11. községi egyháza is volt, melynek plebánosa a helybeli apáttal együtt Várad püspökének egy márka szeretetadománynyal szolgált. Mennyiben járult e tekintélyes összeghez a plebános? nincs kimutatva, de mindenesetre jó része lehetett benne, {310.} mert Szent-János már ekkor nem utolsó község volt: püspöki tizede nem lévén kevesebb, mint negyvenkét kepe. A következő század pápai tizedjegyzékei is kedvezőleg szólanak Szent-Jánosról: az 1332–1337. években folyton egy lelkésze van, Domokos, ki a jelentékenyebb tizedösszegek egyikét fizette, évenként tizennégy garast.

Régi kőegyházának némi romja a mai Szent-János községtől nyugatra, a Sebes-Kőrös s a Kutas-ér képezte félszigeten még látható, mert eredetileg maga a község is itt esett, tövében a monostornak, mely felette a halmon emelkedett s melynek első birtokát képezé.