# VÉRTES.
(WERTES. VERTES.)

Az Álmosdi Chyre nemzetség birtoka annak kihalásáig.

Egyházi multjáról alig maradt reánk valami tudósitás. Középkori egyháza már a mult század elején sem létezett. Lelkészei közől kettő ismeretes: 1333–1334-ből János és 1337-ből Mihály, kik tiz garas tizedet fizetének évenként.

{339.} Lakosai egy időben avval foglalkozának, hogy Erdélyből a debreczeni királyi kamarákba sót szállitottak, legalább ilyesminek akadhatni nyomára a XV-ik században kétszer is. 1436-ban Kazdag Miklós és Szántó János viszik a sót tiz szekérrel*Kállay-család levéltára.; 1463-ban pedig Nagy Kelemen. Ez utóbbi azonban Tót Imre monostorpályii fuvarostársával együtt szerencsétlenül járt, mert Álmosdi Chyre Tamásnak álmosdi jobbágyai utjokat állották, mindenöket elvették, Nagy Kelemennek egyik szemét ki is üték, s mindkettejöket rabul tartották, mig tőlök kétszáz arany forintot ki nem csikartak.*Leleszi országos levéltár: Actor. 1463. 23.