# GURBA.
(GURBA. GARBA.)

A Váradi regestrum a XIII-ik század elejéről emliti,*270-ik oklevél. hogy midőn a biharmegyei Váncsodon gyujtogatás történt, Mike bihari főispán {455.} ez ügy elintézésével a Gurbán lakó poroszlót bizta meg. Eszerént itt lenne községünk legrégibb nyoma, csak az a baj, hogy Gurba Zarándmegyében feküdt, hová a bihari főispán hatósága nem terjedett ki, s ennélfogva hihető, hogy itt csak a másoló hibájából áll Gurba Furta helyett, mely utóbbi már bihari területen és épen Váncsod közelében állt s áll ma is.

Különben Gurbának csak egy papját ismerjük, Johankát 1332–1337. évekből, ki a tizedszedés egész ideje alatt évenként nyolcz garast fizetett.