# ZERÉND.
(ZELEND. ZILEND. ZILENT. ZELEND.)

Tamáshida közelében, mint annak tartozékát, két Zeréndet említenek történeti forrásaink Nagy és Bél előnevekkel.*Bölöni S. levéltára. – HAAN L: Békés vármegye hajdana. II. 114–115. 11. A pápai tizedjegyzék csak egy Zeréndet említ lelkészével, Miklóssal, ki 1332–1337-ben hét garas pápai tizedet adott évenként. Melyik Zerénd volt ez a kettő közől? meghatároznunk nem lehet; de valószinü, hogy Nagy-Zerénd, mert ennek középkori egyháza még a mult században is állt.*Br. Falkenstein Albert csanádi püspök egyházmegyéje állapotáról 1733-ban a helytartótanácsnak jelentést tevén, egyebek közt irja: «In ... Wadász et Nagyzerind Calvinistæ degunt, et ... Ecclesias quondam nostras a tyrannite Turcarum per totum districtum solum adhuc superstites possident.» ORTHMAYR és SZENTKLÁRAY: Tört. adattár Csanád-egyházmegyéhez. 1872. évf. II. 41. 1. Az itt említett Vadásznak csakugyan középkori egyházát már lentebb láttuk.