# MINDSZENT.
(MENDSEL. MENDSENT. MENSENT.)

A középkorban két ilynevü faluja volt Biharmegyének, az egyik, mint láttuk, az Érmelléken, a másik Várad alatt a Sebes-Körös bal partján. Itt az utóbbiról van szó. 1335-ben mint a Czibak nemzetség birtoka fordul elő;*Bölöni S. levéltára. később közbirtokosok benne a Czibakokon kivül a Pázmány, Esztári, Olgyai nemzetségek tagjai.

Egyházi multjából csupán annyi maradt feljegyezve, hogy 1332-ben Mihály nevü papja volt, 1333–35. években pedig Miklós, kik pápai tized fejében évenként hét garast fizettek. Egyháza kétségkivül Mindszent tiszteletére volt szentelve, s innét vette nevét a község.