# BÉLFENYÉR.

Sem a bécsi codex, sem a pápai tizedjegyzékek nem emlitik, de a mult században, mostani egyházának helyén, még állt régi egyháza, {452.} mely négyszögü faragott kövekből rakott épület volt, szentélye azonban, melyet tudósitásunk gömbölyűnek nevez, téglából épült, s az egész oly kicsiny vala, hogy hiveinek felét sem fogadhatá magába.*1766-iki Canonica visitatio. Váradi székeskáptalani levéltár: 32. 16. Ugy látszik, hogy félkörü apsissal záródó románkori egyház volt. Különben püspöki birtok.*E munka II. kötete 251. 1.