# VÁRASKESZI.
(VARASKESEV. ARASKESEV. VARASKEZU.)

Előnevet adó birtoka a Lépes nemzetségnek,*Hazai okmánytár: III. 150. s köv. 11. melyből származott Erdély püspöke, Lépes György, a szent-imrei csata hőse s áldozata. Szintén e nemzetség sarjadéka volt-e, vagy csupán e község szülötte ama két Váraskeszi László és Miklós, kik 1429-ben a bécsi {479.} egyetem bölcsészeti karának tanulói voltak?*FRAKNÓI V: Magyarországi tanárok és tanulók a bécsi egyetemen. 44. 1. egyéb adatok hiján eldöntenünk nem lehet.

A Lépesek nemes családfája rég kidőlt, Váraskeszi is rég elpusztult; puszta helyét Vadász és Apáti községektől délre mutatják, hol az erdőben, magas halom tetején téglaépületnek, valószinüleg egyházának nyomai még látszanak. Valaha, mint neve mutatja, várának is kellett lennie.

Lelkészei közől kettőnek neve maradt fenn: ezek Marczel és Miklós, kik közől az első 1332-ben, az utóbbi pedig a következő öt évben tizennégy garas pápai tizedet adott évenként. Eszerént a jelentékenyebb községek sorába tartozott.