# {254.} KONYÁR.
(KOMAR, KUNAR.)

Az Álmosdi Chyre nemzetség birtoka s annak tagjai, mint kegyurak, építhették derék, téglaegyházát, mely a község közepén emelkedő magaslaton áll, s épitészeti idomai s arányaival emlékeztet az álmosdi egyházra.

Ez egyház rendkivül vaskos tornya ujabb keletkezésü, de hajója, mely 6.80 méter széles, mintegy 12 méter hosszuságban, nyugati részétől kelet felé, még a régi, oldalain s nyugati két szögletén kéttagu támokkal. Szentélyének helyén már uj falak emelkednek, régi boltozatát famennyezet pótolja s egykor kétségkivül csucsives ablakai ma már átalakitvák.

A XIV-ik században nagyobb község lehetett Almosdnál, mert Konyár lelkésze, János az 1332–1337. években nyolcz garas pápai tizedet fizetett évenként.