# SÁRVÁSÁR.

Bánfi-Hunyaddal határos kis község. Egyházi multjának egyedüli emléke toronytalan kőtemploma, mely ugy terjedelmére, mint {426.} felosztására nézve a nagy-báródi s magyar-kakucsinak szakasztott mása: szentélye épszöggel záródik s négy sarkán egy-egy tám erősíti.*Az egyház udvarán egy 70 cm. magas és 68 cm. széles római emlékkő töredék hever, mely bögrékkel megrakott asztal mellett egy gyermeket s három felnőtt alakot tüntet elő, ez utóbbiak ketteje poharat, harmadika madarat tart jobbjában. Feliratnak semmi nyoma.