# {437.} UJLAK.
(VYLOK. WYLAK.)

Ma Puszta előnévvel különböztetik meg hasonnevü társaitól. 1282-ben tünik fel mint a Ratold nemzetség birtoka,*WENZEL G: Árpádkori uj okmánytár. XII. 382. 1. s valóságos Eris almája, mely körül századokon át folyt a harcz egyrészről a Ratold-ivadékok, a Putnokiak, másrészről az Ujlakkal határos Thelegd birtokosai, a Csanádok közt. Valószinűleg e folytonos surlódások megszüntetése czéljából történt, hogy a Putnokiak Ujlakot 1336-ban el akarták cserélni a Csanádokkal ezeknek némely gömörmegyei birtokaikért s már a cserelevél is elkészült,*FEJÉR GY: Codex dipl. VIII. 4. 194. s köv. 11. de mégis abbamaradt s a régi hatalmaskodások folytak tovább,*Br. Radvánszky B. sajó-kazai levéltára: VI. 15. 17. 18. 19. – VII. 16. 33. – VIII. 8. 12. 17. 32. 42. 43. 44. – IX. 10. 26. 27. – X. 25. – XII. 30. – XIII. 47. mig végre mit a király parancsa, az apák bölcsesége el nem érhetett, két ifju sziv szerelme meghozta a békességet: Ujlak – mint egy okirat mondja – anyai jogon Telegdibirtok lőn,*Budai orsz. levéltár kincst. oszt: N. R. 922. 14. vagyis valamelyik Putnoki leány hozományával a Csanádok utódainak birtokába jutott.

Mint hitközség jelentéktelen volt: 1332–1334-ben János s 1336–1337-ben Mátyás ujlaki lelkészek csak öt garas pápai tizedet fizettek évenként.

Egyháza Szent-Kereszt tiszteletére volt szentelve*FEJÉR GY: Codex dipl. VIII. 4. 196. 1. s kétségkivül a mai helv. vall. egyház helyén emelkedett.