# {490.} BAJON.
(BAYON.)

NÉVADÓ birtoka a Sartyvanveze nembeli Bajony nemzetségnek, melynek tagjai közől Demeter 1342-ben salgai várnagy;*HAAN és ZSILINSZKY: Békésmegyei oklevéltár. 8. 1. István Hunyady János fegyvertársa s Vitéz János váradi püspök hű tisztje volt;*GÉRESI K: Gr. Károlyi oklevéltár: II. 318. 319. 362. stb. 11. fia, szintén István váradi kanonok;*E munka II. kötete. 150. 1. unokája János az 1505-iki rákosi gyülésen Biharmegye követe;*BATTHYÁNY I: Leges eccl. I. 562. 1. a nemzetség utolsó fisarjadéka, szintén János pedig Szigetvárott Zrinyi Miklós oldalánál esett el.*

* Budai orsz. levéltár kincstári oszt. N. R. 1448. 4. – NAGY I: Magyarország családai. I. 92. 1. Ugyanitt Bajony János 1503-ban szerémi, majd mint nyitrai püspök van feltüntetve, de az még igazolásra vár. Hasonlóképen igazolandó a Liber dignit. eccl. 163–4. 1. azon állítása, hogy az 1368–1377. évekből ismeretes Demeter erdélyi püspök Bajony volt. E nemzetségről a következő családfa állítható össze:

Simon; Demeter 1427 előtt.; István, Hunyadi J. fegyvertársa 1451.; István 1472. váradi kanonok.; Miklós 1459–1471.; István 1499.; János bihari követ. 1499–1514.; Benedek 1514–1540.

Ezekenkivül ismeretesek még: Benedek fia Imre 1412; János fia György 1412–1423; e Györgynek fiai: László, István, János, Pál, 1414-ből; Bajony István s leánya Márta szintén 1414-ből; Illés 1451–1459-ből; Ferencz és fia János 1552-ből.

A még életben maradt egyetlen leány, Zsófia, {492.} 1572-ben Pásztohy János özvegye az idézett évben nyert Miksa királytól atyai birtokaira uj adománylevelet.*Budai orsz. levéltár kincst. oszt: N. R. 1448. 4.

Bajon, mint határszéli község, hol egy, hol más vármegyéhez tartozott: Mátyás 1459-iki levelével Szabolcsmegyéből Békésmegyébe kebelezte át;*A király levele kelt «Zeged feria quarta proxima ante festum Epiphaniæ 1459. Budai orsz. levéltár kincst. oszt: Gyulafejérvár. Bihar. 3. 36. – N. R. 856. 7. de 1499-ben II. Ulászló király már mint biharmegyei községet említi.*Budai orsz. levéltár kincst. oszt: N. R. 856. 14. 1552-ben város, melynek vára is van, továbbá minden szerdán heti-, Szent-Mihály és Szent-Gergely pápa napján pedig országos vásárokat tartott ugyanazon szabadalmak és kiváltságokkal, mint a szabad királyi városok.*Ferdinánd király levele «Datum Pozsony, 10-a martii 1552.» Budai orsz. levéltár kincst. oszt: 856. 28.

Ily jelentékeny helynek egyháza is kétségkivűl kitűnő volt, de arról csupán annyit tudunk, hogy csúcsives épület vala*Sárospataki füzetek. 1859. évf. 877. 1. Szent-András apostol tiszteletére szentelve.*GÉRESI K: Gr. Károlyi oklevéltár. II. 75. 1.

Lelkészei közől is csak egyet ismerünk, Demeter áldozárt, kinek emlékét az utolsó Bajonyak egyikének, Istvánnak 1565-ben kelt végrendelete tartotta fenn.*A végrendelet egyik tanuja: «Demetrius presbyter et plebanus de eadem Bayon.» Gr. Károlyi-család levéltára. Géresi K. szives közlése.

Várát, mely mindig hű volt Ferdinánd királyhoz, csak 1566-ban tudta János-Zsigmond elfoglalni.*SZAMOSKÖZY történeti maradványai. I. 60–63 11. Magyar tört. emlékek. II. oszt. Irók. XXI.