# SZENT-ANDRÁS.
(VILLA S. ANDREAE. SANCTUS ANDREAS.)

Kis falu Várad alatt. Lelkészének szeretetadománya egy unczia volt, pápai tizede pedig tizenegy garas.

Lelkészei közől ismeretesek: Pál, ki 1311-ben mint a váradi káptalan kiküldött bizonysága idézést teljesít;*Kállay-család levéltára. – Hazai okmánytár. VII. 367. 1. nyolcz év mulva pedig Borsi Endre comes végrendeletének egyik tanuja volt.*NAGY I: Anjoukori okmánytár. I. 497. és II. 428. 11. Hasonló minőségben működött 1329-ben utódja, Pál Sexe comes özvegyének halálos ágyánál,*NAGY I: Anjoukori okmánytár. I. 497. és II. 428. 11. de 1335-ben már elhalt vagy más helyre ment át, mert a pápai tizedszedés utolsó előtti évében Mihály lelkészszel találkozunk.

Egyháza legalább eredetileg Szent-András apostol tiszteletére állt s attól vette nevét a község is.

Nemesi birtok volt, de egy része talán még Csanád prépost adományából a váradi kiskáptalan kezére jutott.*E munka II. kötete 194. 1. Izabella királyné 1557-ben az egész Szent-Andrást Simay Péternek adományozta,*Gyulafejérvári. országos levéltár: Bihar. 2. 34. és 3. 21. kinek özvegyétől a község egy részét, talán épen a kiskáptalani részt 1566-ban Békés Gáspár, János-Zsigmond kamarása vásárolta meg, s a vételárt Simay Péter nővérének, Parlaghy Györgynének fizette le.*Gyulafejérvári. országos levéltár: Bihar. 2. 34. és 3. 21.