# {379.} PÜSPÖKI.
(PYSKUPY. PYSPUKY. PYSKY.)

Középkori neve Piski, s egyházáról, mely a Bold. Szüz tiszteletére volt szentelve, Egyházas-Piskinek is neveztetett.*Bölöni S. levéltára. Piski neve, mely nem egyéb, mint a Püspöki helynév rövidebb alakja, egyenesen arra vall, hogy eredetileg püspöki birtok volt, de már 1426. előtt Biharmegye egyik legtekintélyesebb nemzetségének, az Ugraiaknak birtoka.*Bölöni S. levéltára. Utóbb közbirtokosok kezére került, kik közt látjuk a váradi székeskáptalant,*Budai orsz. levéltár kincst. oszt: Dicalis Conscript. VIII s 1544-ben Bydy Mihály beregmegyei főispánt s munkácsi várnagyot.*Gyulafejérvári orsz. levéltár: Bihar. 3. 19.

Egyházi javadalma a legszerényebbek sorába tartozott: lelkésze, Mihály 1332–1335-ben és István a következő évben csak három garas pápai tizedet fizettek évenként.

Egykori helyét, Ugra és Harsány közt a Sebes-Körös bal partján mutatják.