# NYÉSTA.
(NYSKA. NIZTA. EGHAZASNESTA.)

Már «Egyházas» előneve is mutatja, hogy hajdan egymás közelében több Nyésta volt egynél, s csakugyan 1429-ből oklevelileg igazolható {275.} két Nyésta,*Bölöni S. levéltára. amint jelenleg is két Nyésta nevü ismeretes Kis és Nagy előnévvel. Az egyház Egyházas-Nyéstán állt, és ez a mai Nagy-Nyésta Furta mellett, hol az egyház hajdani helyét még ma is mutatják. Ez egyház Szent-Gellért püspök tiszteletére volt szentelve, s kegyurai az Egyházasnyéstai nemzetség tagjai valának, kik közől ismerjük Pált s ennek Miklós nevü fiát s unokáját 1410-ből.*Budai országos levéltár kincst. oszt: N. R. 840. 20. és Rozgonyi Simon országbiró 1410-iki levele.

Nyéstának püspöki tizede a XIII-ik század végén huszonnégy kepe, s papjai közől András 1332-ben, János pedig a következő két évben hat garas pápai tizedet fizetett évenként.