# HOSSZUASZÓ.
(HIRZIEZIO HUSOSO. HUSM. HUZIUOSO. GEVIHOSTO. HUSIUO.)

A pápai tizedjegyzék azon neveinek egyike, melyek leginkább sinlik a másoló avatatlan kezét. Ahányszor előfordul, annyiféle változatával ismerkedünk meg, de mindig torz alakban. Még leghelyesebb a «Husoso» alak, mely Hossz-aszónak felel meg, s amely meglepően találkozik e községnek ma is köznyelven forgó nevével.

A pápai tizedszedés egész ideje alatt János volt lelkésze, ki évenként rendesen kilencz garast fizetett.

Egyébiránt a váradi püspök ős birtoka,*E munka II. kötete 252. és 130. 11. – GÉRESI K: Károlyi oklevéltár. II. 234. lap. kinek itt tisztje is szokott lenni. Ilyen tiszt volt s Meszesi Demeter püspöknek kedvelt embere 1349-ben «a nagy pestis idején» Nagy Benedek, kinek neve élénken emlékeztet Nagy Péter váradi kanonoknak hasonnevü atyjára.*E munka II. kötete 252. és 130. 11. – GÉRESI K: Károlyi oklevéltár. II. 234. lap.

A középkori Hosszuaszó azonban a XVI-ik század második felében elpusztult annyira, hogy, mint az egykoru följegyzés mondja «senki sem lakik benne, nemis tudják, hogy lakosai hova lettek».*Budai orsz. levéltár kincst. oszt: Urbariarum et Conscript. Régi egyháza is kétségkivül ekkor enyészett el egészen nyomtalanul.