# {311.} SZENT-LÁZÁR.
(VILLA S. LAZARI.)

Eredetileg a vele szomszédos Micskének s evvel együtt Sólyomkő várának tartozéka, honnat később elszakittatott s egyeseknek, nevezetesen a XVI-ik században Koprovich Péternek kezén találjuk a már emlitett s mellőle elpusztult Száncsi helységgel együtt.*Budai orsz. levéltár kincst. oszt: Dicalis Conscriptio. VIII. 1–72. 11.

Ekkor azonban már nagyon megfogyatkozott, mindössze két jobbágytelekből állt; holott ezelőtt két századdal népes községnek kellett lennie, mert lelkészei közől István 1332–1333-ban, és Péter 1334–1335-ben tiz garassal, tehát a nem utolsó községek tizedösszegével emlittetnek. Ekkor állt tehát virágzása tetőpontján, mert a XIII-ik század végén is csekély számokkal fordul elő: püspöki tizede csak tiz kepe s papjának szeretetadománya egy unczia.