# GYÚR.
(GUL. TUR. GWR.)

Valószinűleg ugyanaz a község, mely már a Váradi regestrumban Guar név alatt szerepel;*324-ik oklevél. A kérdéses helynév azonban az utána következő egész sorral együtt a Bél- és Endlicher-féle kiadásokból kimaradt, s csak a Frater-féle 1550-iki kiadásban van meg de különben is előfordul még ugyanazon században, a vele szomszédos Murul 1295-iki határjáró levelében, hol mint egyházas község emlittetik.*WENZEL G: Árpádkori uj okmánytár. XII. 575. 1.

Egyháza Szent-Márton hitvalló tiszteletére állt s 1332–1337-ben János volt lelkésze, ki évenként nyolcz garas pápai tizedet, s eszerént Békés után az egész főesperességben legtöbbet fizetett. Hajdani helyét Békés városától napnyugatra a mai gyúri puszta jelöli.