# TÓT.
(THOT. TOHD. TOT. TUALL)

E változó nevek alatt a XIV-ik századi pápai tizedjegyzék emliti lelkészével, Jánossal együtt, ki az 1332–1334. években tizenegy garast fizetett évenként. Eszerént jelentékeny község lehetett, s egyike azoknak, melyek egyéb történeti emlékeinkben Tótfalu néven fordulnak elő. Ilyen község magában a bihari főesperesi kerületben három létezett: egy a mai Mihályfalva határán s kettő a Berettyó bal partján, a mai Kis- és Nagy-Tótfalu. Melyiket érti ezek közől a {329.} pápai tizedjegyzék? meghatároznunk nem lehet, de valószinüleg az utolsót.