# {394.} UGRA.
(URA. UGRA.)

A XIII-ik század végén mint Danela ur birtoka emlittetik,*Bécsi codex. ki Biharmegye egyik előkelő nemzetségének, az Ugraiaknak őse. Utóbb az Ugraikon kivül birtokosok benne a Kolthy, Porkoláb, Bosoldy, Thoboly, Geszty, Ilyey, Bydy nemesek,*Budai orsz. levéltár kincst. oszt: Dicalis Conscript. VIII. s maga Ugra is hármas községgé alakult Monostoros, Közép s Egyházas vagy Szent-János előnevekkel.

Első nevét monostorától nyerte, melyről már szólottunk,*E munka II. kötete 423. 1. utolsó nevét pedig községi egyházától, mely 1329-ben még Szent-Jakab,*BÖLÖNI S. levéltára. de utóbb Szent-János apostol tiszteletére volt szentelve.

Ez egyháznak volt lelkésze 1332–1335-ben Gergely, kit a következő évben Simon váltott fel, s akire ismét egy év mulva Miklós következett. Pápai tizedök tizenöt garasra ment évenként, ami Ugrát e korban már a középszerű egyházi javadalmak közt tünteti fel. Hasonlót mutat papjai szeretetadományának összege is, mely csak egy unczia volt.