# GYANTA.

A Fekete-Körös jobb partján két ily község esik; középkori nevökön egyik Egyházas-, másik Kápolnás-Gyanta. Ez utóbbinak előneve képezi egyetlen egyháztörténeti adatát: kápolna állt benne, s arról neveztetik ma egyszerüen Kápolnának. A másikban már valóságos kőegyház emelkedett a mostani helv. vall. egyháztól nyugatra, közvetlen a Körös felett, gyönyörü magaslaton. Csak a legujabb korban bontották le.*Az 1721-iki szolgabirói jelentés is mint régi kath. egyházat említi. Váradi székeskáptalani levéltár: 41. c.

Mindkét Gyanta eredetileg püspöki birtok; később kezdtek bennök birni a püspök nemesei, előbb hübérileg, majd a XVI-ik században függetlenül.