# Irász.
(Iradsi. Iraz.)

Mint népes faluról, már a XIII-ik század elején többször van említés,*Váradi regestrum: 105. 170. 239. okl. 1412-ben a Maróthy nemzetség birtoka;*Haan L: Békésvármegye hajdana. I. 180. l. 1470-ben már a {242.} váradi székeskáptalannak is van részbirtoka benne.*E munka II. kötete 277. ll. Papjai közől ismeretes László, ki 1332–1335-ben, és János, ki 1336–1337-ben hat-hat garas tizedet fizetett évenként.

Ma puszta Komáditól nyugatra. Téglából épült egyházának némi falai az ugynevezett «templom-halmon» még emberi emlékezetre állottak, de az uj Sebes-Körösnek medre épen az említett halomnak vezettetvén, azt s avval együtt a rajta állott egyház alapjait kettévágta, sőt egészen meg is semmisíté. A víz két partjának oldalában még láthatók tégladarabok és emberi csontok.