# {387.} SZENT-BENEDEK.
(VILLA S. BENEDICTI.)

Az 1552-iki adókönyv Vajda István birtoka gyanánt említi, de a Vajda név, mint e munka folyamán is volt alkalmunk látni, azokat illette, kik a püspökség lakatlan birtokait megnépesíteni vállalkoztak, s kiket e szolgálatukért a püspökök nemeseik sorába emeltek s birtokokkal ajándékoztak meg. Vajda István is, ki ivadéka lehetett a már fentebb emlitett Vajdáknak,*E munka I. kötete 211. 1. – II. 214. 403. 11. ily czimen birhatta Szent-Benedeket, ami annál valószinübb, mert e község Belényes közelében állt, melynek egész környéke püspöki birtok volt.

Szent-Benedek annyira elpusztult, hogy ma már hajdani hely sem mutatható ki pontosan, de bizonyos, hogy egyházas hely volt; ismeretes egy lelkészé is Pál, ki 1333-ban négy garas pápai tizedet fizetett. Egyháza kétségkivül Szent-Benedek tiszteletére volt szentelve, s maga a község eredetileg valamely, talán épen a szomszéd Papmezőn vagy Szent-Miklóson állott Szent-Benedek-rendű monostor birtoka lehetett.