# ZSADÁNY.
(SADAN. ZARAND. GADAN. ZADAN.)

Első emlékezet a XIII-ik század elején van róla, midőn lakosa, Mikola tizennyolczad magával gyilkossággal vádoltatott, s a vádat végre is csak ugy szüntették meg, hogy a váradi isten-itéleti szék előtt a megöltnek rokonaival középkori szokás szerént kiegyeztek, hetvenegy márkát, tehát roppant összeg vérdijat fizetvén váltságul.*Váradi regestrum 45. okl.

Említett Mikola valószinüleg földesura volt Zsadánynak, mely utóbb is mindig mint nemesi jószág emlittetik, s birtoktársa a vele szomszédos Okánynak, melylyel együtt látta változni urait.*Fentebb: OKÁNY.

Csupán lelkészeiről van tudósitásunk, kik közöl Márk 1332–1335-ben, Pál pedig is ismét Márk a következő két évben tizenkét garas pápai tizedet fizettek évenként.